# Miren Amuriza

Miren Amuriza Plaza (Berriz, Bizkaia, 1990eko martxoaren 1a) euskal filologoa, bertsolaria eta idazlea da. Haurrentzako zein helduentzako hainbat lan argitaratu ditu.

## Biografia

Xabier Amuriza bertsolariaren eta Arantza Plaza bertsolaritza irakaslearen alaba izanik, Miren Amuriza txikitatik bizi izan da bertso-mundutik hurbil. Hamabi urterekin hasi zen Berrizko Bertso Eskolan eta, harrezkero, hartu-eman estua izan du bertsolaritzarekin plazetan, Bertso Eskoletan, zein feminismoari loturiko hainbat ekimenetan. Hainbat aldiz parte hartu zuen Eskolarteko sariketetan, baita Bizkaiko eta Euskal Herriko Txapelketetan ere.
2002an, Bizkaiko Eskolarteko Txapelketan, Bilboko El Carmen aretoan, jendaurrean kantatu zuen lehen aldiz, eta, eskolartekotik kanpo, Andikoako auzo-afarian kantatu zuen lehenengoz 2003an; bere aitarekin eta librean. 2008an, ETB 1ek gabon-gauean emititzen duen Euskal Kantuen Gaua saioan Gure aitak amari kanta herrikoia abestu zuen Xabier Amuriza, Jexux Arzallus, Amets Arzallus eta Maddalen Arzallus bertsolariekin batera. Urte berean Euskal Herriko Eskolarteko Bertsolari Txapelketa irabazi zuen.
2009an Bertsolari Txapelketa Nagusiko finalaurrekotan bigarren txandara iritsi zen. Bizkaiko Bertsolari Txapelketan hiru aldiz izan da finalista, emaitzarik onena 2010eko hirugarrena izan zuen.
2017an Igartza Saria irabazi zuen Paperezko txoriak proiektuarengatik. Sari horren bekaren laguntzarekin argitaratu du Basa (Elkar, 2019) bere lehen eleberria, Sabina izeneko emakume menderakaitza protagonista gisa duena. Ondoren, Bilboko Liburu Azokaren Zazpi Kale saria jaso zuen, Basa eleberriagatik.
Euskarazko komunikabe desberdinekin kolaboratu izan du (Anboto, Zazpika, Berria, Euskadi Irratia…) eta, gaur egun, literatura tailerretan, haurren irakurle-taldeetan eta sormenari loturiko beste hainbat lanetan dihardu.

## Literatura
### Eleberriak

* Basa (Elkar, 2019)
* Pleibak (Susa, 2024)

### Liburu ilustratuak

* Bainera bete itsaso (Elkar, 2016)
* Titiritari (Portal 71 - Anita Maravillas, 2024)
* Anastasini zirkua (Denonartean, 2024)

### Haur eta gazte literatura

* Badator korrika (Elkar – Katxiporreta, 2016)
* Amalur (Elkar – Katxiporreta, 2016)
* Nor gara bildumako hainbat liburu (Elkar – Katxiporreta, 2016)
** Pupu eta Lore ikusi-makusi
** Pirritx hizkuntza zer ote?
** Porrotx hizkuntzaren arnasa
** Marimotots euskara ikasten
* Familia milakolore bildumako hainbat liburu (Elkar – Katxiporreta, 2018)
** Mattin eta Kattin
** Hodei
** Kakuenea
** Larunbata
* Kokonut (Elkar, 2021)

## Bertsolaritza

* Bertsolari Txapelketa Nagusia:
** 2009: finalaurrekoak, bigarren txanda.
** 2013: final laurdenak
** 2017: finalaurrekoak, bigarren txanda.
** 2022: lehen fasean.
* Bizkaiko Bertsolari Txapelketa:
** 2008: finalaurreak
** 2010: finalista: hirugarren
** 2012: finalista: bosgarren
** 2014: finalaurreak
** 2016: finalista: zazpigarren
** 2018: finalista: seigarren
** 2021: finalaurreak
* Eskolartekoak:
** Euskal Herriko Eskolarteko Txapelketa:
*** Txapelduna (1): 2008
*** Txapeldun ordea (1): 2006
** Bizkaiko Eskolarteko Txapelketa:
*** Txapelduna (2): 2003 (txikitan), 2006 (handitan)
* Berritxu saria (1): 2005
* Durangaldeko Kopla Txapelketa (2): 2015, 2019

## Sariak eta Aitotzak

* 2017an, Igartza Saria.
* 2019an, Bilboko Liburu Azokaren Zazpi Kale saria.

## Erreferentziak

* ↑ Abizena Amuriza idaztea, euskal herritar horren aukera pertsonala da. Izan ere, Euskaltzaindiak, euskara baturako, Amuritza onartu du deitura horren grafiatzat. Ikus Euskal Onomastikaren Datutegia.
* ↑ Elkartea, Xenpelar Dokumentazio Zentroa – Bertsozale. «Miren Amuriza - Biografiak - BDB. Bertsolaritzaren datu-basea» bdb.bertsozale.eus (Noiz kontsultatua: 2016-12-30).
* ↑ «MIren Amuriza (Bertsolaria) - Komunitatea - Anboto.org» anboto.org (Noiz kontsultatua: 2019-05-15).
* ↑ Elkartea, Xenpelar Dokumentazio Zentroa-Bertsozale. «Miren Amuriza - Biografiak - BDB. Bertsolaritzaren datu-basea» bdb.bertsozale.eus (Noiz kontsultatua: 2019-05-15).
* ↑ Berria.eus. «Miren Amurizak irabazi du Igartza saria» Berria (Noiz kontsultatua: 2017-09-09).
* ↑ Berria.eus. ««Bizitzak zabar tratatu bazaitu, zabartzea besterik ez zaizu geratzen»» Berria (Noiz kontsultatua: 2019-05-20).
* 1 2 «Miren Amuriza saritu dute Bilboko Liburu Azokan» Berria 2019-06-05 (Noiz kontsultatua: 2025-02-28).
* ↑ MIren Amuriza (Bertsolaria) - Anboto.org. (Noiz kontsultatua: 2017-09-09).
* ↑ Berria.eus. Miren Amuriza. (Noiz kontsultatua: 2017-09-09).
* ↑ «Miren Amurizak "Basa" eleberria aurkeztu du» Argia (Noiz kontsultatua: 2019-05-15).
* ↑ «‘Pleibak’ plazaratu du Miren Amurizak, bere bigarren nobela» Berria 2024-11-27 (Noiz kontsultatua: 2024-12-05).
* ↑ «Miren Amurizak Pleibak eleberria aurkeztu du» EITB 2024-11-27 (Noiz kontsultatua: 2024-12-05).
* ↑ Miren Amuriza e Irati Eguren unen su arte para combatir la ansiedad
* ↑ SL, TAI GABE DIGITALA. (2024-07-04). ««Titiritari», poesia bisuala egiteko bidea poesia ilustratu forman» naiz: (Noiz kontsultatua: 2025-02-28).
* ↑ «"Inspirazioa ez dator iluminazio batetik, lana dago atzean" - Durangaldea» Anboto.org (Noiz kontsultatua: 2025-02-28).
* ↑ Berria.eus. «Miren Amurizak irabazi du Igartza saria» Berria (Noiz kontsultatua: 2017-12-07).
* ↑ SL, TAI GABE DIGITALA. (2019-06-04). «Miren Amurizak jaso du Bilboko Liburu Azokaren Zazpi Kale saria» naiz: (Noiz kontsultatua: 2025-02-28).

## Kanpo estekak

* Miren Amuriza eta Jone Uriari elkarrizketa.
* Miren Amurizari buruzko informazioa Bertsozale Elkartearen webgunean.
* Datuak: Q12263692
* Multimedia: Miren Amuriza / Q12263692